«2028 ԹՎԱԿԱՆԻ ԵՐԻՏԱՍԱՐԴԱԿԱՆ ՄԱՅՐԱՔԱՂԱՔ» ՄՐՑՈՒՅԹԻ ՓՈՐՁԱԳԻՏԱԿԱՆ ԳՆԱՀԱՏՄԱՆ ԽՄԲԻ ՁԵՎԱՎՈՐՈՒՄ

«2028 թվականի երիտասարդական մայրաքաղաք» մրցույթի կազմակերպչական հանձնաժողովը մեկնարկում է փորձագիտական գնահատման խմբի ձևավորման աշխատանքները։
Մրցույթի շրջանակում ձևավորվում է փորձագիտական գնահատման խումբ, որի անդամներն իրականացնելու են մրցութային հայտերի գնահատումը։
Փորձագիտական խումբը գնահատում է մրցութային հայտ ներկայացրած համայքի՝ 
· կարողությունները,
· ներկայացրած ծրագիրը։
Գնահատման ընթացքում փորձագիտական գնահատման խումբն իրավունք ունի իրականացնելու տեղայցեր հայտ ներկայացրած համայնքներ՝ մրցութային հայտերում ներկայացված տեղեկությունների, իրականացված աշխատանքների և համայնքի կարողությունների համապատասխանությունը ստուգելու նպատակով։
Փորձագիտական գնահատման խումբը գնահատելու է մրցութային հայտերը համաձայն՝ ՀՀ ԿԳՄՍ նախարարի հոկտեմբերի 9-ի թիվ 2124-Ա/2 հրամանի հավելված 2-ով սահմանված փորձագիտական գնահատման չափանիշներին։
Փորձագիտական գնահատման խմբի կազմում կարող են ընդգրկվել երիտասարդական քաղաքականության կամ երիտասարդական աշխատանքի ոլորտում առնվազն երեք տարվա մասնագիտական աշխատանքային փորձ ունեցող մասնագետներ, որոնք ունեն նաև պետական կառավարման, տեղական ինքնակառավարման, հանրային քաղաքականության, ծրագրերի կառավարման կամ համանման այլ ոլորտների վերաբերյալ մասնագիտական գիտելիքներ։
Մրցույթին մասնակցելու համար անհրաժեշտ է ներկայացնել՝
· Դիմում՝ ուղղված «2028 թվականի երիտասարդական մայրաքաղաք» մրցույթի կազմակերպչական հանձնաժողովի նախագահին,
· Ինքնակենսագրական (CV)՝ որտեղ կերևա վերոնշյալ մասնագիտական աշխատանքային փորձի վերաբերյալ տեղեկատվություն,
· [bookmark: _GoBack]Առնվազն 1 երաշխավորական նամակ երիտասարդության կամ համայնքային զարգացման ոլորտում գործունեություն ծավալող կազմակերպության կողմից։
Հայտերն ընդունվում են մինչև 2026 թվականի նոյեմբերի 13-ը ներառյալ։
Համապատասխան մասնագիտական փորձ ունեցող և փորձագիտական գնահատման խմբի աշխատանքներին մասնակցելու հետաքրքրվածություն ունեցող անձինք պետք է իրենց հայտերն ուղարկեն yana.babayan@escs.am  էլեկտրոնային փոստի հասցեին՝ նամակի թեմա բաժնում նշելով «2028 թվականի երիտասարդական մայրաքաղաք/փորձագիտական խումբ»։
Հայտի ստացման մասին հայտատուն կտեղեկացվի երկօրյա ժամկետում՝ պատասխան էլեկտրոնային նամակի միջոցով։
ՈՒՇԱԴՐՈՒԹՅՈՒՆ։ Փորձագիտական գնահատման խմբում չեն ընդգրկվի այն թեկնածուները, որոնք կներկայացնեն «Հայաստանի Հանրապետության 2028 թվականի երիտասարդական մայրաքաղաք» մրցույթին հայտ ներկայացրած քաղաքները կամ համայնքները, և/կամ որոնց աշխատանքային կամ մասնագիտական գործունեությունն անմիջականորեն կապված է հայտատու քաղաքների կամ համայնքների հետ։
Հարցերի և լրացուցիչ տեղեկատվության համար կարող եք զանգահարել՝ 010 599 699 (643), (543) կամ (642) հեռախոսահամարներով։

